Six Sigma
Six Sigma er en metode til optimering af forretningsprocesser, hvor der bruges statistiske analyser frem for mavefornemmelser. Six Sigma bruges både til produktudvikling (Design for Six Sigma (DFSS)) og til optimering af eksisterende forretningsprocesser.
Procesoptimering sker ved gennem systematisk proceskortlægning at identificere, forstå og kontrollere procesinput-variable (PIV).
Ved hjælp af statistiske værktøjer analyseres samspilseffekter mellem styringsvariablerne for processerne (Key Process Input Variables (KPIVer)). Dette resulterer i mere forudsigelige og profitable forretningsprocesser.
Six Sigma er baseret på team-arbejde, projektstyring og anvendt statistik. Resultatet er en mindre og kontrollerbar procesvariation, der leder til ressource-optimering, og dermed går hånd i hånd med den grønne omstilling.
Six Sigma tilgangen kræver træning i at bruge statistisk proceskontrol (SPC) og statistisk designede eksperimenter (DoE), hvilket til en vis grad har hæmmet udbredelsen.